CELEX: 62020TN0212
Language: lt
Date: 2020-04-17 00:00:00
Title: Byla T-212/20: 2020 m. balandžio 17 d. pareikštas ieškinys byloje Gaz-System / ACER

8.6.2020   
            
            
               LT
            
            
               Europos Sąjungos oficialusis leidinys
            
            
               C 191/39
            
         
      2020 m. balandžio 17 d. pareikštas ieškinys byloje Gaz-System / ACER
      
      (Byla T-212/20)
      (2020/C 191/53)
      Proceso kalba: anglų
      
         Šalys
      
      
         Ieškovė: Operator Gazociągów Przesylowych Gaz-System S.A. (Varšuva, Lenkija), atstovaujama advokatų E. Buczkowska, M. Trepka
      
         Atsakovė: Europos Sąjungos energetikos reguliavimo institucijų bendradarbiavimo agentūra
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. vasario 7 d. ACER Apeliacinės tarybos sprendimą Nr. A-006-2019,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas akivaizdžia Reglamento (ES) 2019/942 (1) 28 straipsnio 4 dalies aiškinimo klaida, nes ACER Apeliacinė taryba neatliko išsamios ACER sprendimo Nr. 10/2019 peržiūros ir tikrinimo. Toks ACER Apeliacinės tarybos tariamai padarytas nepagrįstas apsiribojimas turėjo tiesioginės įtakos ginčijamo sprendimo rezoliucinei daliai.
               
            
                  2.
               
               
                  Antrasis ieškinio pagrindas grindžiamas klaida, padaryta manant, kad ACER nepažeidė skaidrumo principo, įtvirtinto SESV 15 straipsnyje, Europos Sąjungos pagrindinių teisių chartijos 41 straipsnyje, Reglamento (ES) 2017/459 (2) 37 straipsnio 3 dalyje ir Reglamento (ES) 2019/942 6 straipsnio 4 dalyje, nors ACER i) savavališkai pakeitė reikalavimus, susijusius su techninių kokybės reikalavimų kriterijais, kuriuos turi atitikti teikiami pasiūlymai, ir ii) pasirinko procedūros kartojimo galimybę (tai lėmė platformos nustatymą nuo pat pradžių), nepateikusi tokio pakeitimo ir pasirinkimo pagrindimo.
               
            
                  3.
               
               
                  Trečiasis ieškinio pagrindas grindžiamas klaida, padaryta manant, kad ACER nepažeidė vienodo požiūrio principo, savavališkai nustatydama atvejo tyrimui taikomus reikalavimus B(i) ir B(ii) užduotyse taip, kad jie palankūs platformoms, kurios pasiūlymų pateikimo metu neatitiko pagrindinių reikalavimų.
               
            
                  4.
               
               
                  Ketvirtasis ieškinio pagrindas grindžiamas klaida, padaryta manant, kad ACER nepažeidė skaidrumo principo, įtvirtinto SESV 15 straipsnyje ir Chartijos 41 straipsnio 1 dalyje ir 2 dalies c punkte, elgdamasi savavališkai ir nepateikdama atvejo tyrimo reikalavimų paaiškinimo (tai turėjo įtakos pasiūlymų rengimui naudojantis pajėgumų užsakymo platformomis) iki šių pasiūlymų pateikimo.
               
            
                  5.
               
               
                  Penktasis ieškinio pagrindas grindžiamas klaida, padaryta manant, kad ACER sprendimas 10/2019 buvo tinkamai pagrįstas ir todėl nėra akivaizdžiai pažeidžiantis SESV 296 straipsnį ir Chartijos 41 straipsnio 2 dalies c punktą ir 47 straipsnį, nors tame sprendime išdėstytas pagrindimas neleidžia suprasti ACER motyvų, dėl kurių pasirinkta RBP platforma, ir labai apriboja ieškovės galimybes ginčyti tą sprendimą.
               
            
         (1)  2019 m. birželio 5 d. Europos Parlamento ir Tarybos reglamentas (ES) 2019/942, kuriuo įsteigiama Europos Sąjungos energetikos reguliavimo institucijų bendradarbiavimo agentūra (OL L 158, 2019, p. 22).
      
         (2)  2017 m. kovo 16 d. Komisijos reglamentas (ES) 2017/459, kuriuo nustatomas dujų perdavimo sistemų pajėgumų paskirstymo mechanizmų tinklo kodeksas ir panaikinamas Reglamentas (ES) Nr. 984/2013 (OL L 72, 2017, p. 1).